**Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 14357/8417/12.03.2019

**PROIECT** **DECIZIA ETAPEI DE ÎNCADRARE**

**Nr. din 12.03.2019**

Ca urmare a solicitării de emitere a acordului de mediu adresate de **BADEA ION** cu domiciliul in orasul Buftea, sos.Bucuresti-Targoviste, nr.147, bl.27, sc.C, et.3, ap.11, judetul Ilfov, înregistrată la Agenția pentru Protecția Mediului (APM) Dâmbovița cu nr.14357 din 24.10.2018, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 07.03.2019 că proiectul **SCHIMBARE DESTINATIE –HALA METALICA (GARAJ AUTO) IN SPALATORIE AUTO** propus a fi amplasat in comuna Crevedia, sat Manastirea, nr.236 A1, judetul Dambovita, **nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Scopul proiectului consta in schimbarea destinatiei din hala metalica,respectiv garaj,in spalatorie auto. Terenul, în suprafaţă de 490 mp, se află în proprietatea domnului Badea Ion. Pe teren există o hală cu suprafața de 176 mp, acesta avand un Contract de închiriere (nr. 16826250/2018) cu firma SC CLEAN AUTO & MOTO SRL, astfel, să se poată ulterior desfășura pe amplasament activitatea de spălătorie auto .

**Vecinătăţile** amplasamentului sunt următoarele:

* lanord și est: Teren proprietatea Avicola Crevedia
* la nord-vest: Teren proprietatea dnei. Grigore Constantina
* la vest: Drum
* la sud-vest: Teren proprietatea dnei. Ioniță Elisabeta

Pe terenul analizat, pe care se află construită o hală cu suprafața de 176 mp, își va desfășura activitatea SC CLEAN AUTO & MOTO SRL. Socitatea va desfășura activitatea de spălare mașini.

Bilanţul teritorial propus cuprinde:

* Suprafață analizată= cca. 490 mp
* Suprafață construită = cca. 176 mp

Alimentarea cu apă a spălătoriei se va realiza dintr-un foraj aflat pe latura central-vestică a amplasamentului.

Construcția va fi compartimentată astfel: un vestiar, o cameră de depozitare, o cameră tehnică unde va fi pozat un rezervor de stocare apă, o baie și un spațiu destinat spălării autovehiculelor; De asemena pe amplasament, se vor poza un separator de hidrocarburi și un bazin vidanjabil. În partea central-vestică există un foraj de alimentare cu apă.

**Accesul** în zonă se realizează dinspre Buftea sau Ploiești pe DN1A.

Alimentarea cu apă a obiectivului se va realiza dintr-un foraj de mică adâncime ce poate capta până la 0,5 l/s. Apa va fi înmagazinată într-un rezervor cu V = 1,5 mc, ce va fi pozat în camera tehnică și va fi distribuită către baie și instalațiile folosite pentru spălarul mașinilor.

Evacuarea apelor uzate se va realiza printr-o rețea de canalizare care va transporta apa uzată către un separator de hidrocarburi și către un bazin septic vidanjabil cu V = 64 mc. Acesta va fi vidanjat periodic de o firmă specializată pe baza unui contract.

Alimentarea cu energie electrică a spălătoriei se va realiza de la rețeaua locală.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare /valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

g) ***masurile si conditiile de realizare a proiectului in conformitate cu Avizul de gospodarire a apelor nr. 201-IF din 07.12.2018 din 16.07.2018 emis de Sistemul de Gospodarire a Apelor Ilfov-Bucuresti*** *sunt:*

* Sa obtina toate avizele, acordurile si autorizatiile prevazute de legislatie inainte de inceperea executiei lucrarilor avizate prin prezentul act de reglementare.
* In jurul forajului de alimentare cu apa se va amenaja zona de protectie sanitara conform prevederilor legale, iar pe conducta de refulare a apei se va monta apometru verificat metrologic.
* Sa efectueze prestatia de vidanjare numai cu firme care detin autorizatia de mediu pentru activitatea de vidanjare
* Sa racordeze obiectivul la reteaua publica de canalizare,dupa realizarea acesteia in zona amplasamentului
* Sa solicite la SGA Ilfov Bucuresti,in cazul aparitiei de modificari ale solutiilor proiectate,in etapa de elaborare a proiectului tehnic sau in timpul executiei lucrarilor,eliberarea avizului de gospodarire a apelor,conform prevederilor Ordinului MMGA nr.15/2006
* Sa inainteze la SGA Ilfov Bucuresti, la receptia investitiei documentatia tehnica intocmita conform Ordinului MMP nr.799/2012 de catre o unitate atestata conform legislatiei in vigoare conform obtinerii Autorizatiei de gospodarire a apelor
* Avizul de gospodarire a apelor isi mentine valabilitatea pe toata durata de realizare a lucrarilor ,cu conditia respectarii prevederilor cuprinse in acesta

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 535/15.10.2018, terenul este situat în intravilanul comunei Crevedia, sat Manastirea, strada Sos.Bucuresti-Targoviste, nr.236 A1, judetul Dambovita - suprafața teren-490 mp, suprafata construita-176 mp; categoria de folosință: teren curți-construcții.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Gabriela Tudoroiu